CELEX: 62011CN0195
Language: et
Date: 2011-04-26 00:00:00
Title: Kohtuasi C-195/11 P: Euroopa Komisjoni 26. aprillil 2011 esitatud apellatsioonkaebus Üldkohtu (seitsmes koda) 17. veebruari 2011 . aasta otsuse peale kohtuasjas T-122/09: Zhejiang Xinshiji Foods Co. Ltd, Hubei Xinshiji Foods Co. Ltd versus Euroopa Liidu Nõukogu

18.6.2011   
            
            
               ET
            
            
               Euroopa Liidu Teataja
            
            
               C 179/13
            
         Euroopa Komisjoni 26. aprillil 2011 esitatud apellatsioonkaebus Üldkohtu (seitsmes koda) 17. veebruari 2011. aasta otsuse peale kohtuasjas T-122/09: Zhejiang Xinshiji Foods Co. Ltd, Hubei Xinshiji Foods Co. Ltd versus Euroopa Liidu Nõukogu
   (Kohtuasi C-195/11 P)
   2011/C 179/24
   Kohtumenetluse keel: inglise
   
      Pooled
   
   
      Apellant: Euroopa Komisjon (esindajad: T. Maxian Rusche, H. van Vliet)
   
      Teised menetlusosalised: Zhejiang Xinshiji Foods Co. Ltd, Hubei Xinshiji Foods Co. Ltd, Euroopa Liidu Nõukogu
   
      Apellandi nõuded
   
   Apellant palub Euroopa Kohtul:
   
               —
            
            
               tühistada kohtuotsus;
            
         
               —
            
            
               mõista komisjoni kohtukulud apellatsioonimenetluses välja hagejatelt.
            
         
      Väited ja peamised argumendid
   
   Vaidlustatud kohtuotsuse resolutsiooni punkt 1 tühistab nõukogu määruse (EÜ) nr 1355/2008 (1) osas, mis puudutab Zhejiang Xinshiji Foods Co. Ltd-d ja Hubei Xinshiji Foods Co. Ltd-d. (edaspidi „hagejad”), nii täielikult tühistades kehtestatud lõpliku dumpinguvastase tollimaksu, mis omakorda toob kaasa nullmääraga dumpinguvastase tollimaksu hagejate impordile.
   Komisjon väidab, et tollimaksu täielikult tühistades on Üldkohus teinud otsuse ultra petita, kuigi hagejad ise möönavad, et nende taotletud kohandamine oleks viinud ainult madalama dumpinguvastase tollimaksu kohaldamini nende toodetele.
   Seega rikub vaidlustatud kohtuotsuse resolutsioon komisjoni arvates ELTL artikli 264 esimesest lõiku koostoimes ELTL artikli 254 kuuendat lõiku ning proportsionaalsuse põhimõtet. Kogu määruse tühistamine osas, milles see puudutab hagejaid, on ebaproportsionaalne võrreldes ainukese tühistamisväitega, mille Üldkohus vastu võttis. See on samuti ultra petita.
   
      (1)  Nõukogu 18. detsembri 2008. aasta määrus (EÜ) nr 1355/2008, millega kehtestatakse Hiina Rahvavabariigist pärinevate teatavatest tsitrusviljadest (mandariinidest jne) valmistatud toodete ja konservide impordi suhtes lõplik dumpinguvastane tollimaks ja nõutakse lõplikult sisse nende suhtes kehtestatud ajutine tollimaks (ELT L 350, lk 35).